दा बेनिखायनो जोंनि माहारिआरि आफाद, धोरोमआरि आफाद, गामिनि आफादफोरखौ खावलायदों गामिफोराव मोनसे सांग्रांथि हाबा मावनांगौ। बे मोनसेल जाथाय नंङा आथिखालाव जों गोबां नुनो मोन्दों, बियो जोबोद लाजिथाव आरो दुखु नांथाव जादों। इउनआव जाहाथे बेबादि दाजाथों होनना बिथां बर’आ खावलायदों। माहारिनि साफ्रामबो सुबुंखौ गोख्रों जानो खावलायदों आरो जोंनि माहारिया मोनसे गेरेमसा हारि जानांगौबा जोंनि आखल-आखुफोरा मोजां जानांगोन। बेबादि गाज्रि आखलआनो जोंनि हारिखौ गोदोसो होगोन, बेनिखायनो बेफोरबादि जाथायनिफ्राय जोङो गोख्रोंयै गसंनांगोन एबा गोरलैयै हगार नांङा। बे जाथायखौ केस होनाय जागोन आरो गोख्रों राहा लानाय जागोन। दायनिगिरिया बिबुंगोरायानो जा एबा दैदेनगिरि आनो जा, खुनु हगारनाय जानाय नङा। मानोना रेहाय मोनब्ला गुबुन सानै आ मावगोन, बेनिखायनो दायनिगिरिखौ साजा होनाय जागोन। जाहाथे इउनाव बेबादि खामानि मावनो साहज जाया गुबुना। दुखुथिया न’खरनो बि टि आर सरकारनिफ्राय सहाय खालामनाय जागोन होन्नाबो बिथां प्रमद बर’ खौरांगिरिफोरनि सिगाङाव बुंथिबावो|